ITTHI ดีด 3% โบรกชูเป้า 4.50 บ. อัพไซด์ทะลุ 50%
ITTHI เด้ง 3% ผู้บริหารมั่นใจเป็นหุ้น Growth Stock ฐานลูกค้าล้น ด้าน “บล.บียอนด์” ให้ราคาเหมาะสม 4.50 บาท อัพไซด์สูงกว่า 50%
ITTHI เด้ง 3% ผู้บริหารมั่นใจเป็นหุ้น Growth Stock ฐานลูกค้าล้น ด้าน “บล.บียอนด์” ให้ราคาเหมาะสม 4.50 บาท อัพไซด์สูงกว่า 50%
24 มี.ค. 2566

ผู้สื่อข่าวรายงานว่า วันนี้ (24 มี.ค.66) ราคาหุ้น บริษัท อิทธิฤทธิ์ ไนซ์ คอร์ปอเรชั่น จำกัด (มหาชน) หรือ ITTHI ณ เวลา 10:07 น. อยู่ที่ระดับ 2.88 บาท บวก 0.08 บาท หรือ 2.86% สูงสุดที่ระดับ 2.92 บาท ต่ำสุดที่ระดับ 2.80 บาท ด้วยมูลค่าการซื้อขาย 60.33 ล้านบาท

บริษัทหลักทรัพย์ บียอนด์ จำกัด (มหาชน) วิเคราะห์ว่า ITTHI มีจุดเด่นในด้านความเป็นหนึ่งในผู้นำในธุรกิจผลิตภัณฑ์ส่องสว่างที่ครองส่วนแบ่งตลาดอันดับต้น ๆ ราว 50% ในกลุ่มผู้ประกอบการพัฒนาอสังหาริมทรัพย์ชั้นนำ ซึ่งคาดว่าจะทำให้ ITTHI ได้รับอานิสงส์โดยตรง การขยายฐานลูกค้าใหม่กลุ่มภาครัฐก็คาดว่าจะเป็นบรรยากาศการลงทุนที่จะเพิ่มโอกาสการเติบโตที่ดีให้กับบริษัท
ประกอบกับการมีพันธมิตรรายใหม่ MEGAMAN จากจีนที่คาดว่าจะช่วยสนับสนุนการเติบโตที่โดดเด่นในระยะยาว โดยคาดว่าอัตราการเติบโตเฉลี่ยต่อปี (CAGR) ของกำไรสุทธิในช่วง 3 ปี ข้างหน้าที่ 52% จึงประเมินมูลค่าที่เหมาะสมปี 2566 ที่ 4.50 บาท/หุ้น คิดเป็น Target PER ที่ 30 เท่า